राज मोटर्स हेटौंडाका राजन श्रेष्ठ भन्छन् — ‘ब्ल्याकमा पाइने तेल शुद्ध हुँदैन । मिसावट युक्त तेल हालेपछि त्यसले मोटरसाइकलको कार्बोेरेटरमा सबैभन्दा पहिले असर गर्छ र स्टार्ट बन्द हुन्छ ।’ श्रेष्ठका अनुसार अहिले कालाबजारीहरुले उपलब्ध गराउँदै आएको पेट्रोलमा हार्डवेयर पसलमा पाइने तारपिन (टार्पेन्टाइन), घर रङ्गाउने पेन्ट्समा प्रयोग गरिने थिनर लगायतका केमिकलहरु सबैभन्दा बढी प्रयोग भइरहेका छन् ।
